Tokyo Sky Tree
Tokyo Sky Tree (jap. 東京スカイツリー, Tōkyō Sukai Tsurī; liet. Tokijo dangaus medis) – 634 metrų aukščio televizijos ir apžvalgos bokštas Japonijoje, Tokijo Sumidos seniūnijoje. Tai aukščiausias statinys Japonijoje ir antras pagal aukštį statinys pasaulyje (po Burdž Chalifa Dubajuje). Bokštas turi dvi apžvalgos aikšteles (350 ir 450 m aukštyje), jame yra restoranai, parduotuvės. Oficialus bokšto atidarymas lankytojams įvyko 2012 m. gegužės 22 d.